গাড়ির চালকদের জন্য বিপজ্জনকের তালিকায় পঞ্চম স্থানে ভারত

ওয়েবডেস্ক: শচীন টেন্ডুলকারের মতো কিংবদন্তী ক্রিকেটারের সব থেকে বেশি পছন্দ ড্রাইভারের সিটে বসে দূরপাল্লার ভ্রমণ। এই শখ অনেকেরই। তবে শুধু মন খুশির জন্য নয়। নিত্য প্রয়োজনে গাড়ির সংখ্যা প্রতিদিন বাড়ছে। সেই সঙ্গে পাল্লা দিয়ে বাড়ছে দুর্ঘটনাও (Road Traffic Accident)। এই ছবি সারা বিশ্বের। বিভিন্ন দেশে বেপরোয়া ড্রাইভিং রুখতে আইন তৈরি হয়েছে। কিন্তু আদতে তা কতটা কার্যকর। সামগ্রিকভাবে কোন দেশ গাড়ি চালানোর জন্য কতটা নিরাপদ? তা নিয়ে সমীক্ষা করেছিল আমেরিকার একটি নির্ভরযোগ্য সংস্থা। তাতে উঠে এসেছে ভারতে গাড়ি চালানো বিপজ্জনক (Unsafe Roads)। গাড়ি চালানোর ক্ষেত্রে সবচেয়ে ঝুঁকির দেশগুলির মধ্যে ভারতের (India) স্থান পঞ্চমে। সবচেয়ে নিরাপদ দেশ হিসেবে পরপর চারবার শীর্ষ স্থান ধরে রাখল নরওয়ে (Norway)। সবচেয়ে খারাপ দেশ দক্ষিণ আফ্রিকা। এই নিয়ে দ্বিতীয়বার।

ড্রাইভারের শিক্ষাদান সংক্রান্ত আন্তর্জাতিক জুটোবি.কম নামে ওই সংস্থার রিপোর্ট সামনে এসেছে। গাড়ির গতির নির্দিষ্ট সীমা, শরীরে কতটা অ্যালকোহলের পরিমাণ গাড়ি চালানোর জন্য ছাড়, দুর্ঘটনায় মৃত্যুর সংখ্যা বিবেচনা করে এই তালিকা প্রকাশ করেছে তারা। ৫৬টি দেশকে নিয়ে এই সমীক্ষা করা হয়।  ভারতের স্থান ৪৯তম। আমেরিকার স্থান ৫১।

আরও পড়ুন: “অস্ত্র দিয়ে পরিবর্তন আনা যায় না,” কেন একথা বললেন অমিত শাহ?

দেখুন অন্য খবর: